### Vnútroorganizačná smernica eRka - Smernica o ochrane detí v eRku

Keďže v eRku veríme, že...

*S každým dieťaťom sa má zaobchádzať ako s darom od Boha s prirodzeným právom na dôstojnosť života, ktorú má každý rešpektovať, pozitívne rozvíjať  a ochraňovať.*

*Deti majú mať možnosť nachádzať vo svojom živote dobré vzory, ktorým môžu veriť a ktoré budú rešpektovať a starať sa o ich duchovný, fyzický a emocionálny vývin. Taktiež majú právo na prostredie bez zneužívania a zanedbávania.*

*Deti sú vítané, ochraňované a je im preukazovaný záujem a starostlivosť v Cirkvi, pretože ich miesto je v centre jej života.*

*Členovia eRka, vedúci a zamestnanci sa zaväzujú k úctivému prístupu k deťom založenom na Dohovore o právach dieťaťa, vrátane Všeobecného komentára č. 14 (2013) o práve dieťaťa na prvoradé zohľadnenie jeho alebo jej najlepšieho záujmu (čl. 3 ods. 1).*

...chceme v eRku vytvárať bezpečné prostredie. Toto prostredie je vyjadrené cez Kódex správania sa k deťom. S týmto Kódexom by mal súhlasiť každý vedúci na tábore a oboznámenie sa s ním by malo byť súčasťou prípravy tábora. V praxi to znamená, že vo svojej táborovej dokumentácii si uchovávate písomné súhlasy všetkých vedúcich s Kódexom.

### Kódex správania sa k deťom

#### Žiadané je:

1. Správať sa k deťom s rešpektom.
2. Byť dôveryhodný pre ostatných pri práci s deťmi a dávať deťom dobrý príklad.
3. Nastaviť jasné hranice vzájomného správania sa.
4. Zasiahnuť v prípade ohrozenia dieťaťa inými osobami.
5. Vytvárať priateľské prostredie, kde sú deti brané vážne, môžu klásť otázky a vyjadrovať akékoľvek potencionálne obavy.
6. Zapojiť deti do rozhodovania so zohľadnením ich veku a vývojových špecifík.
7. Rešpektovať individuálne hranice každého dieťaťa.
8. Spolupracovať s rodičmi detí a informovať ich.

#### Zakázané je:

1. Zneužívať dieťa akýmkoľvek spôsobom.
2. Dieťa fyzicky trestať.
3. Uprednostňovať vzťah s jedným dieťaťom na úkor ostatných detí v skupine.
4. Vystavovať dieťa riziku a bezprostrednému ohrozeniu.
5. Hovoriť alebo správať sa k dieťaťu spôsobom, ktorý je urážlivý, nevhodný vzhľadom k veku alebo sexuálne provokatívny.
6. Prehliadať správanie dieťaťa, ktorým šikanuje alebo ohrozuje seba a druhých.
7. Zámerne vylučovať dieťa alebo skupinu detí z programu a aktivít.
8. Zverejňovať fotografie, správy a videá, ktorý porušuje súkromie a dôstojnosť dieťaťa.

*Kódex je súčasťou Smernice ochrany detí v eRku*

**Súhlas vedúcich tábora .................................................................................**

**konaného v dňoch ............................................... v lokalite .........................................................**

*Svojim podpisom vyjadrujem súhlas s Kódexom správania sa k deťom.*

**Dátum: ................................................... Miesto: .....................................................**

| **P.č.** | **Meno a priezvisko** | **Obec** | **Rok narodenia** | **Podpis (MODRÝM PEROM)** |
| --- | --- | --- | --- | --- |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |
| 14 |  |  |  |  |
| 15 |  |  |  |  |

"Vyššie podpísaná dotknutá osoba svojím podpisom na tejto listine dáva v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len "zákon") dobrovoľne výslovný súhlas hore uvedenému občianskemu združeniu so spracúvaním jej osobných údajov v rozsahu meno, priezvisko, adresa bydliska a rok narodenia pre účely spracovania súvisiace so Smernicou ochrany detí v eRku. Súhlas udeľuje na dobu neurčitú. Zároveň vyhlasuje, že si je vedomá svojich práv vyplývajúcich zo zákona."

strana z